આઇસલેન્ડ : પનામા પેપર્સ લીક બાદ આખા વિશ્વમાં ચકચાર મચી ચુક્યો છે. હવે તેની અસરો પણ દેખાવા લાગી છે. આ મુદ્દે સતત દબાણ સહન કરી રહેલા આઇસલેન્ડનાં વડાપ્રધાન સિંગમંડર ગુનલગસને પોતાનું રાજીનામું આપી દીધું છે. આ સાથે જ ગુનલગસને રાષ્ટ્રપતિ સમક્ષ સંસદનો ભંગ કરવાનો પ્રસ્તાવ પણ મુક્યો હતો. પનામા પેપર્સ લીક મુદ્દે આઇસલેન્ડનાં વડાપ્રધાન સિંગમંડર ગુનલગસન પર ગંભીર પ્રકારનાં આરોપો લાગ્યા હતા. આરોપ છે કે ગુનલગસને પોતાની પત્ની સાથે મળીને 2007માં એક વિદેશી કંપની સ્થાપિત કરી હતી. જેમાં ત્યારથી અત્યાર સુધીમાં બિનકાયદેસર રીતે કરોડો રૂપિયાનું રોકાણ કરવામાં આવ્યું હતું.